Covid-19-statistieke: Herstelkoers op 92.5%Argieffoto bloot ter illustrasie. (Foto: Unsplash) Die Nasionale Instituut vir Oordraagbare Siektes (Nios), het Vrydagaand die jongste Covid-19-statistieke vir Suid-Afrika bekendgemaak. Altesaam 19 018 nuwe gevalle is aangemeld wat ŉ positiwiteitskoers van 22.8% verteenwoordig. Dit bring die totale gevalle op 3 112 469 te staan. Nog 20 sterftes is sedert die vorige verslag aangemeld en dit bring die dodetal op 90 080 te staan. Minstens 20 071 560 toetse is reeds gedoen. Die meeste van die nuwe gevalle wat sedert die vorige verslag aangemeld is, is van Gauteng (49%), gevolg deur KwaZulu-Natal (13%). Die Wes-Kaap verteenwoordig 11%, Noordwes 6%, die Oos-Kaap, Vrystaat, Limpopo en Mpumalanga elk 5% en die Noord-Kaap 1%. Sedert die vorige verslag was daar ŉ toename van 507 hospitaal-opnames. Daar is tans 5 344 Covid-19-pasiënte in 665 staat- en privaat hospitale. Altesaam 2 878 855 persone (92.5%) het reeds herstel. Altesaam 27 043 034 dosisse entstof is reeds toegedien. Provinsiale statistiek: Sterftes en persone wat herstel het: